gl en gl gl gl gl eo en en gl eo ur ja gl gl ast gl gl gl gl gl it gl gl gl gl sv gl gl gl gl gl gl gl gl gl gl gl en gl gl pt gl gl gl gl gl gl gl gl gl gl pt gl gl gl en gl es gl gl gl fi eo gl gl gl en gl gl gl gl gl gl gl gl gl gl gl gl es es ur ja gl it sv gl gl gl gl
Cantareiras do Alba | Centro Veciñal e Cultural de Valladares
Skip to content Skip to navigation
Inicio » Cultura » Grupos
Grupo de Baile Amieiras
Grupo de Baile Ledicias
O grupo “Cantareiras do Alba” pertence ó Centro Cultural e Veciñal de Valladares, Vigo. Nace en marzo do 2002,  ao xuntarse un grupo de mulleres con gran afección ó canto e á recuperación de cancións antigas. O grupo está baixo a dirección de Elena (Leni) Pérez, mestra de recoñecido prestixio no mundo do folclore tradicional e integrante de distintos grupos musicais, algúns deles como “Tanxedoras” incluso con edicións discográficas no mercado.
As Cantareiras do Alba, teñen actuado por toda a bisbarra de Vigo, arredores e o veciño Portugal; amenizando seráns, romarías e festas, desfilando cos seus vistosos traxes alí onde foron convidadas. Dende os seus comezos actuaron en distintos Centros Culturais como os de Beade, Bembrive, Castrelos, Atios, Centro Penitenciario A Lama, Residencia Asistida,etc. Tamén participaron en Barreiro (Lisboa), no Festival organizado polo Rancho Folclórico dese lugar.
Hai que destacar a súa participación nas Romarías de San Gregorio, Rías o Rosas, Santísimo en Pedornes, Santa María de Oia, así como nas Festas da Parroquia: San Campio, Santo André e a romaría da Virxe da Alba.
En abril do 2012 gravaron o seu primeiro traballo discográfico chamado “Cantareiras do Alba”, onde aparecen sete temas de música tradicional e popular galega, cantados e acompañados de gaitas acordeóns e percusión.
Colaboran co grupo de baile do centro, interpretando pezas para acompañar distintos bailes. Tamén colaboran na organización de distintos actos organizados polo Centro Veciñal como o serán anual no mes de maio promovido por elas dende fai uns 12 anos, a festa do socio, o magosto ou o San Xoán.
O seu amplo repertorio está composto por un amplo abano de cancións do folclore tradicional: muiñeiras, xotas, pasarrúas, mazurcas, pasodobres,...
O obxectivo desde grupo é a recuperación de cantigas tradicionais e populares galegas, e sobre todo, pasalo ben cantando e tocando. Na actualidade está composto por 15 voces femininas,  que se acompañan de diversos instrumento de percusión (pandeiros, pandeiretas, botellas de anís, tamboril, bombo, cunchas, cana,...) e para as actuacións ao vivo desprázanse con tres gaiteiros e un acordeonista, nos que se apoian para enriquecer o seu son.
Catalogo biblioteca en Internet
Centro Veciñal e Cultural de Valladares - Copyright © 2014